प्रधानमंत्री कार्यालय
ऑस्ट्रेलिया के प्रधानमंत्री के साथ संयुक्त प्रेस बैठक में प्रधानमंत्री श्री नरेन्द्र मोदी का प्रेस वक्तव्य
Prime Minister एल्बनिसी,
Delegates from both countries,
Friends from media,
Namaskar!
ऑस्ट्रेलिया की मेरी इस यात्रा में, मुझे और मेरे डेलीगेशन को दिए गए आदर-सत्कार और सम्मान के लिए, मैं ऑस्ट्रेलिया के लोगों का और प्रधान मंत्री एल्बनिसीका हृदय से धन्यवाद करता हूँ। मेरे मित्र प्रधान मंत्री एल्बनिसी की भारत यात्रा के दो महीने के भीतर मेरा यहाँ आना हुआ। पिछले एक साल में यह हमारी छटवीमुलाकात है।
यह हमारे व्यापक संबंधों की गहराई, हमारे विचारों में convergence तथा हमारे सहयोग की maturity को दर्शाता है। अगर क्रिकेट की भाषा में मैं कहूँ, तोहमारे संबंध T-20 mode में आ गए हैं।
Excellency,
जैसा आपने कल कहा था, हमारे लोकतांत्रिक मूल्य हमारे संबंधों का मूल आधार हैं। हमारे सम्बन्ध आपसी विश्वास और सम्मान पर आधारित है। ऑस्ट्रेलिया मेंभारतीय समुदाय हमारे दोनों देशों के बीच एक living ब्रिज है। कल शाम मैंने और प्रधान मंत्री एल्बनिसी ने हैरिस पार्क के ‘लिटिल इंडिया’ का अनावरण किया।प्रधान मंत्री एल्बनिसी की popularity को भी मैंने वहाँ महसूस किया।
Friends,
आज प्रधानमंत्री एल्बनिसी से वार्ता में हमने अगले दशक में अपनी Comprehensive Strategic Partnership को नयी ऊंचाईयों पर ले जाने पर बात की।नए क्षेत्रों में आपसी सहयोग की संभावनाओं पर विस्तार में चर्चा की। पिछले साल भारत-ऑस्ट्रेलिया ECTA लागू हुआ। आज हमने सीका- Comprehensive Economic Cooperation Agreement पर फोकस करने का निर्णय किया।
इससे हमारे व्यापार और आर्थिक सहयोग को और मजबूती तथा नए आयाम मिलेंगे। माइनिंग और क्रिटिकल मिनरल्स के क्षेत्र में अपने Strategic सहयोग कोआगे बढ़ाने पर सकारात्मक चर्चा हुई।
Renewable उर्जा में सहयोग के लिए हमने ठोस areas की पहचान की। Green हाइड्रोजन पर एक task force के गठन का निर्णय लिया। कल ऑस्ट्रेलियाईCEOs से विभिन्न areas में निवेश को लेकर मेरी उपयोगी बात हुई। और आज मैं बिज़नेस Roundtable में trade, Investment तथा Technology सहयोग पर बात करूँगा।
आज माइग्रेशन और mobility agreement पर sign हुआ। यह हमारे living ब्रिज को और मजबूती देगा। जैसे की मैंने कल घोषणा की थी, लगातार बढ़तेसंबंधों की गहनता के लिए, हम जल्दी ही ब्रिसबेन में नया भारतीय कोंसुलेट खोलेंगें, और जैसे आपने भी बेंगलुरु की घोषणा की है ।
Friends,
ऑस्ट्रेलिया में मंदिरों पर होने वाले हमलों और अलगाववादी तत्वों की गतिविधियों के संबंध में हमने पहले भी बात की थी, और आज भी हमने बात की है। भारतऔर ऑस्ट्रेलिया के सौहार्दपूर्ण रिश्तों को कोई भी तत्त्व अपने विचारों या अपने एक्शन से आघात पहुंचाए, यह हमें स्वीकार्य नहीं है। प्रधान मंत्री एल्बनिसी ने इससन्दर्भ में जो कदम उठाए हैं मैं उसके लिए उनका धन्यवाद देता हूँ। और साथ ही उन्होंने मुझे एक बार फिर आश्वस्त किया कि वो ऐसे तत्वों के विरुद्ध सख्त action लेते रहेंगे।
Friends,
भारत-ऑस्ट्रेलिया संबंधों का परिपेक्ष केवल हमारे दो देशो तक सीमित नहीं है। यह क्षेत्रीय स्थिरता, शांति और विश्व कल्याण से भी जुड़ा है। कुछ दिन पहले, प्रधानमंत्री एल्बनिसी के साथ, हिरोशिमा में, Quad समिट में हमने Indo-Pacific पर भी चर्चा की। भारत-ऑस्ट्रेलिया सहयोग Global South की प्रगति में भीलाभकारी हो सकते है। वसुधैव कुटुम्बकम की भारतीय परंपरा जो पूरी दुनिया को एक परिवार के रूप में देखती है, भारत की G-20 Presidency का मूलमंत्र हैं।G-20 में हमारे initiatives पर ऑस्ट्रेलिया के समर्थन के लिये मैं प्रधान मंत्री एल्बनिसी का ह्रदय से धन्यवाद देता हूं।
Friends,
इस साल, भारत में होने वाले क्रिकेट World Cup के लिए मैं प्रधान मंत्री एल्बनिसी और सभी ऑस्ट्रलियाई क्रिकेट fans को भारत आने के लिए आमंत्रित करताहूँ। उस समय आपको क्रिकेट के साथ साथ दिवाली की चमक और धूम-धाम भी देखने को मिलेगी।
Excellency,
इस साल सितम्बर में G-20 समिट के लिये आपका फिर से भारत में स्वागत करने के लिए मैं बहुत ही उत्साहित हूँ। एक बार फिर आपका बहुत-बहुत धन्यवाद!